**Uvodna informacija za roditelje**

Povjerenstvo za upis djece u dječje vrtiće objavilo je u utorak, 18. lipnja 2024. godine, Rezultate bodovanja temeljem prijava za upis djece u dječje vrtiće u pedagoškoj godini 2024./2025. na području Grada Pule-Pola kao i Odluku o odbijanju prijava za upis u toj pedagoškoj godini.

Sukladno Pravilniku o upisima, u dječje vrtiće mogu se upisati djeca od navršenih 12 mjeseci starosti pa do polaska u osnovnu školu. Dijete i roditelji moraju imati prebivalište na području Grada Pule ili imati status stranca sa stalnim ili privremenim boravkom na području Grada Pule.

Rezultati bodovanja za vrtić i za jaslice doneseni su radi bolje preglednosti prema bodovima i prema abecednom redu.

**Naglašavamo da zbog ograničenosti (ne kompatibilnosti dvaju) sustava, na Prijedlogu liste navedena su samo tri izbora od mogućih četiri. Povjerenstvo će pri stvaranju konačnih lista imati uvid u sve izbore i prema njima formirati konačnu listu prvenstva.**

Rezultati bodovanja i Odluka o odbijanju prijava za upis u dječje vrtiće u pedagoškoj godini 2024./2025. objavljeni su na oglasnim pločama dječjih vrtića i na službenim web stranicama Grada Pule-Pola ([www.pula.hr](http://www.pula.hr)) te službenim stranicama DV Pula ([www.dvpula.hr](file:///C:\Documents%20and%20Settings\rocnik\Local%20Settings\Temp\notesFCBCEE\www.dvpula.hr)), DV Mali svijet ([www.dvmalisvijet.hr](http://www.dvmalisvijet.hr)) i DV-SI Rin Tin Tin Pula-Pola ([www.rintintin.hr](file:///C:\Documents%20and%20Settings\rocnik\Local%20Settings\Temp\notesFCBCEE\www.rintintin.hr)).

Prigovore na Rezultate bodovanja roditelji odnosno staratelji mogu podnijeti u pismenom obliku unutar 5 dana od objave, zaključno s ponedjeljkom, 24. lipnja 2024. godine.

**Prigovori zbog neobjavljenog četvrtog izbora se ne podnose.**

Prigovori se predaju u dječji vrtić koji je naveden kao prvi izbor, osobno radnim danom od 9.00 do 12.00 sati ili na e-mail dječjeg vrtića:

* Dječji vrtić Mali Svijet, Kamenjak 6, [ravnateljica@dvmalisvijet.hr](mailto:ravnateljica@dvmalisvijet.hr)
* Dječji vrtić Pula, Koparska 31a, [ravnateljica@dvpula.hr](mailto:ravnateljica@dvpula.hr),
* DV-SI Rin Tin Tin, Glavinićev uspon 4a, [serena.sirotic@rintintin.hr](mailto:serena.sirotic@rintintin.hr)
* Dječji vrtić Dado, Kalčeva ulica 11, Štinjan, [snjezana@dvdado.hr](mailto:snjezana@dvdado.hr)
* Dječji vrtić Dobrilići, Mutilska ulica 25, [beticv@gmail.com](mailto:beticv@gmail.com)
* Dječji vrtić Kućica od licitra, Mutvoranska 2, [dv.licitar@gmail.com](mailto:dv.licitar@gmail.com)
* Dječji vrtić Pingvin, Osječka ulica 10, [sibil.isic@pu.t-com.hr](mailto:sibil.isic@pu.t-com.hr)
* Dječji vrtić Slatki svijet, Limska 3, [dvslatkisvijet@gmail.com](mailto:dvslatkisvijet@gmail.com)
* Dječji vrtić Šiljo, Prilaz puljskih španjolskih boraca 3, [siljo-vrtic0503@net.hr](mailto:siljo-vrtic0503@net.hr)
* Dječji vrtić Titti, Drenovica 18, [info@dvtitti.hr](mailto:info@dvtitti.hr)
* Dječji vrtić Topolino, Županska ulica 16, [info@topolino.hr](mailto:info@topolino.hr)
* Dječji vrtić Silvestro, Ivančićeva ulica 19, [info@dvtitti.hr](mailto:info@dvtitti.hr)

Nakon isteka roka za prigovore i donošenje odluka po prigovorima, Povjerenstvo za upis djece u dječje vrtiće utvrđuje Listu reda prvenstva upisa u dječji vrtić prema skupinama temeljem koje će se djeca upisati u dječje vrtiće.

Uvid u navedene Odluke moguće je samo uz upisivanje OIB-a djeteta. Na taj način osiguran je ograničen pristup koji ne ugrožava transparentnost i pravednost jedinstvenih upisa u Gradu Puli-Pola, a zbog podataka djece koje sadrži, štiti njihovu privatnost. Stranke u postupku, odnosno svi roditelji koji su dostavili dokumentaciju mogu na taj način imati uvid u Odluke i prateće liste i ukoliko to smatraju potrebnim, dostaviti prigovor.

Upute za pristup rezultatima bodovanja putem web servisa:

Otvoriti web stranicu servisa

<https://evrtici-javno.pula.hr/>

Poveznica za pristupanje web servisu dostupna je i na službenim stranicama [www.pula.hr](http://www.pula.hr) , [www.dvpula.hr](http://www.dvpula.hr), [www.dvmalisvijet.hr](http://www.dvmalisvijet.hr) i [www.rintintin.hr](http://www.rintintin.hr) .

U polje „Internet šifra (OIB djeteta)“ unijeti OIB djeteta.

Nakon unosa znakova u polje „Internet šifra (OIB djeteta)“ kliknuti na polje „Prijavi se“.

Potvrdom valjanog OIB-a, prikazati će se datoteke s rezultatima bodovanja.

Svaku prikazanu datoteku možete preuzeti.

[Rezultati](https://evrtici-javno.pula.hr/) bodovanja